# Ron Nelson

Ron Nelson (? – ?) fou un pilot de motocròs nord-americà, un dels pioners d'aquesta disciplina a Amèrica a finals de la dècada del 1960 i començaments de la de del 1970. Durant aquella època formà part del primer equip oficial de Montesa als EUA, juntament amb John DeSoto, i tots dos esdevingueren els primers americans a competir en el Campionat del Món de motocròs.
Resident al sud de Califòrnia, Nelson fou descobert per l'importador de Montesa a la zona, Kim Kimball, i aquest el va fitxar com a company de John DeSoto. Mentre que Ron Nelson pilotà sobretot la Montesa Cappra 360, DeSoto s'especialitzà en la 250 i tant l'un com l'altre dominaren les curses de les seves respectives categories, aconseguint-hi nombroses victòries. L'equip de Montesa destacà durant les primeres edicions de la Inter-AM, organitzada per Edison Dye des del 1967. A l'edició de 1968, DeSoto fou el millor americà en la categoria dels 250cc i Nelson, en la dels 500cc, la qual cosa equivalia llavors a guanyar oficiosament l'inexistent Campionat dels EUA de motocròs (el primer Campionat AMA es va disputar el 1972).
Durant la temporada de 1969, tant John DeSoto com Ron Nelson varen desplaçar-se a Europa per tal de seguir tot el Campionat del Món amb el suport oficial de Montesa i el patrocini de Kim Kimball i el seu amic Dan Gurney entre d'altres. Era la primera vegada que algun pilot nord-americà participava regularment al mundial de motocròs. Nelson participà també en la primera iniciativa duta a terme als EUA per a enviar una selecció nacional al Motocross des Nations. Juntament amb Russ Darnell i Dan Gurney, tots tres varen llançar una campanya de finançament d'un equip privat amb el suport de la revista Cycle News, però a manca d'una organització seriosa als EUA afiliada a la FIM (l'AMA encara no ho estava), l'empresa resultà massa feixuga i no reeixí.

## Referències

* ↑ Russell, David. «Motocross Looked Like This: Tim Hart» (en anglès). vintagemotortees.com, 13-02-2016. [Consulta: 27 juliol 2020].
* 1 2 «Ron Nelson (motocross)» (en anglès). southwestmontesa.com. [Consulta: 27 juliol 2020].
* ↑ White, Tom. «Plancha clásica de Motocross: 1967 Montesa 250 Lacrosse» (en castellà). motocrossactionmag.com, 15-01-2019. [Consulta: 27 juliol 2020].
* ↑ «Cappra 360» (en castellà). ossaclub.com, 2016. Arxivat de l'original el 29 d’octubre 2020. [Consulta: 27 juliol 2020].
* ↑ «1969 Montessa Cappra 360-DS» (en anglès). owencollection.com, 2017. Arxivat de l'original el 28 de novembre 2020. [Consulta: 27 juliol 2020].
* ↑ «1976 Montesa 360 Motocross» (en anglès). mecum.com, 01-06-2017. [Consulta: 27 juliol 2020].
* ↑ «Fotos clásicas de Motocross: El primer giro en 1967» (en castellà). motocrossactionmag.com, 09-04-2018. [Consulta: 27 juliol 2020].
* ↑ «Finalización de noticias del fin de semana de Motocross Action: Dungey vence al Cairoli en la raza española en su tour europeo de vacaciones» (en anglès). motocrossactionmag.com, 06-10-2013. [Consulta: 27 juliol 2020]. «The #1 American riders in the INTER-AM Motocross series were John Desoto (250 cc) and Ron Nelson (500 cc). Congratulations.»
* 1 2 «Interview with lifelong Montesa trial mechanic Paco Mateo» (en anglès). retrotrials.com, 2015. [Consulta: 27 juliol 2020]. «This was the American Championship and we win both championships with 2 riders[...]the Montesa team that won the U.S 250 and 360 MX championships with Ron Nelson and John (the Flyin' Hawaiian) DeSoto. Best of days, I think that was 1968.»
* ↑ «AMA Motorcycle Museum Hall of Fame - John DeSoto» (en anglès). motorcyclemuseum.org. AMA. [Consulta: 27 juliol 2020].
* ↑ «Fuel Inspirational Tuesdays - The History Of Motocross» (en anglès). fuelmotorcycles.eu, 17-12-2019. [Consulta: 27 juliol 2020].

## Enllaços externs

* Vídeo del Motocròs de Santa Cruz del 24/11/1968, puntuable per a la Inter-Am, on Ron Nelson (núm. 63, min. 13'29") fou el millor americà amb la Cappra 360 (anglès)